84.  ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 71919 της 8 Αυγ./6 Οκτ. 1975  (ΦΕΚ Β΄1109)  Περί καθορισμού Αρχών αρμοδιότητας Υπουργείου Εσωτερικών, αίτινες δικαιούνται να έχουν ιδίαν σφραγίδα. Έχοντες υπ’ όψει: 1.Τας διατάξεις των άρθρ. 6 παρ. 3 και 7 παρ. 1 του Νόμ. 48/1975 «περί της Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων». 2.Την υπ’ αριθμ. 55661 από 20 Ιουν. 1975 απόφασιν ημών «περί καθορισμού Δημοσίων Αρχών, Οργανισμών και Νομικών Προσώπων αρμοδιότητος Υπουργείου Εσωτερικών, αίτινες δικαιούνται να έχουν ιδίαν σφραγίδα», αποφασίζομεν: 1.Συμπληρούντες την εν τω σκεπτικώ απόφασιν ημών, καθορίζομεν, όπως έχουν ιδίαν σφραγίδα και αι κάτωθι Αρχαί αρμοδιότητος του Υπουργείου Εσωτερικών: α)Επιθεωρήσεις Εσωτερικών. β)Διευθύνσεις Προγραμματισμού. γ)Συλλογικά Όργανα (Συμβούλια-Επιτροπαί) παρά τη Κεντρική και τας Περιφερειακάς Υπηρεσίας αυτού. 2.Υπευθύνους προς φύλαξιν των σφραγίδων ορίζομεν τους Επιθεωρητάς Εσωτερικών, τους Προϊσταμένους των Διευθύνσεων Προγραμματισμού και τους τακτικούς γραμματείς των Συλλογικών Οργάνων (Συμβουλίων-Επιτροπών), αντιστοίχως. 3.Οι κατά τα ανωτέρω υπεύθυνοι προς φύλαξιν των σφραγίδων δέον να μεριμνήσουν δια την προμήθειαν των νέου τύπου σφραγίδων, ως και δια την συγκέντρωσιν και καταστροφήν των ήδη χρησιμοποιουμένων τοιούτων, συντάσσοντες σχετικά πρωτόκολλα καταστροφής. Σελ. 32(ε) Τεύχος Ε11-Σελ. 20 